विलय के बाद वोडाफोन इंडिया तथा आइडिया सेल्युलर रिलायंस जियो से मुकाबला करने की स्थिति में आ जाएंगी। रिलायंस जियो के आने के बाद दूरसंचार क्षेत्र में खलबली मच गई थी। इसी के साथ अस्तित्व बचाने की होड़ में कई कंपनियों ने कारोबार को सुरक्षित करने के नए तरीके आजमाने शुरू कर दिए थे। परस्पर विलय उनमें से एक था। भारती एयरटेल ने सबसे पहले नॉर्वे की कंपनी टेलीनॉर और फिर टाटा टेलीसर्विसेज लि. तथा टाटा टेलीसर्विसेज महाराष्ट्र लि. की मोबाइल सेवाओं का अधिग्रहण कर विलय के क्रम की शुरुआत की थी।